*Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2021 m. spalio mėn., palyginti su 2020 m. atitinkamu laikotarpiu, supirkta 20,74 proc. mažiau, t. y. 4 300,372 t. Perdirbti skirtų bulvių supirkta 29,31 proc. daugiau – 714,582 t.*

*Daržovių, skirtų vartoti šviežias, 2021 m. spalio mėn., palyginti su 2020 m. spalio mėn., supirkta 19,47 proc. mažiau, t. y. 4 855,847 t. Raudongūžių kopūstų supirkimas sumažėjo 3,3 karto (iki 13,291 t), česnakų – 38,87 proc. (iki 11,014 t), salierų gumbų – 28,85 proc. (iki 13,629 t), morkų – 26,05 proc. (iki 889,377 t), pomidorų – 22,74 proc. (iki 439,640 t), burokėlių – 21,75 proc. (iki 250,734 t), agurkų – 21,24 proc. (iki 366,325 t), baltagūžių kopūstų – 20,53 proc. (iki 1 484,539 t), svogūnų – 15,99 proc. (iki 864,708 t), porų – 11,37 proc. (iki 45,888 t), kininių kopūstų – 9,22 proc. (iki 68,887 t). Padidėjo tik moliūgų ir lapkotinių salierų supirkimas, atitinkamai 7,25 proc. (iki 253,360 t) ir 3,24 proc. (iki 36,107 t).*

*Nagrinėjamu laikotarpiu žalumyninių daržovių supirkimas sumažėjo: krapų – 2,22 karto (iki 1,704 t), lapinių petražolių 1,95 karto (iki 1,723 t).Tačiau salotų buvo supirkta 61,01 proc. daugiau (80,031 t), svogūnų laiškų –47,56 proc. daugiau (19,567 t).*

*Pievagrybių, skirtų vartoti šviežius, 2021 m. spalio mėn., palyginti su 2020 m. atitinkamu laikotarpiu, supirkta 5,09 proc. mažiau (173,729 t).*

*Obuolių šiemet buvo supirkta 52,57 proc. daugiau (534,953 t). Braškių supirkimas buvo 55,75 proc. didesnis ir sudarė 32,034 t. Obuolių derlius Lietuvoje šiemet dėl nepalankių gamtinių sąlygų mažas. Žydėjimas buvo gausus ir sodininkai tikėjosi gero derliaus. Tačiau pakenkė šaltas, vėjuotas ir lietingas oras žydėjimo metu. Obuolių supirkimas spalio mėn. buvo didesnis, nes gyventojų soduose taip pat derlius buvo mažas, nėra atsargų, todėl parduotuvėse jau rudenį perkama daugiau obuolių. Vietinių obuolių prekybos tinklams aprūpinti turėtų užtekti tik iki vasario mėn.*

*Perdirbimo įmonėse 2021 m. spalio mėn., palyginti su 2020 m. spalio mėn., daržovių supirkimas padidėjo net 65,49 proc. (iki 3 362,330 t). Šį padidėjimą lėmė net 80,20 proc. (iki 3 116,306 t) padidėjęs burokėlių supirkimas. Kitų daržovių supirkimas sumažėjo: morkų –3,11 proc.(iki 104,967 t), svogūnų – 22,15 proc.(iki 98,498 t), baltagūžių kopūstų – 30,25 proc. (iki 38,141 t), įvairių kitų daržovių – 2,29 karto (iki 4,418 t).*

*Obuolių, skirtų perdirbti, šiemet supirkta 3,47 karto mažiau (4 197,523 t).*

*Burokėlių supirkimas perdirbimui nuolat didėja, nes perdirbti burokėliai turi paklausą ir vidaus, ir užsienio rinkoje. Burokėlių supirkimas šviežiam vartojimui pastoviai mažėja, nes didėjant gyvenimo tempui ir norint mažiau laiko praleisti virtuvėje gaminant maistą, yra daugiau perkama paruošta vakuumuota produkcija. Tai atspindi ir superkami burokėlių kiekiai. Jeigu burokėlių supirkimas perdirbimui 2016 m. sudarė 11 448 t, tai 2020 m. jau buvo supirkta 22 448 t. 2021 m. supirkimas perdirbimui dar labiau padidės, nes sausio–spalio mėn. jau supirkta 21 220 t. Burokėlių supirkimas šviežiam vartojimui mažėja nuo 2017 m., kai dar buvo supirkta 6 562 t, iki 3 003 t 2020 m. (2021 m. sausio–spalio mėn. supirkta 2 077 t).*

*Šaltinis: ŽŪIKVC (LŽŪMPRIS)*